**AGENȚIA PENTRU PROTECȚIA MEDIULUI CONSTANȚA**

PROIECT

DECIZIA ETAPEI DE ÎNCADRARE

**Nr.** **XX din 13.06.2024**

Ca urmare a solicitării de emitere a acordului de mediu adresate de **CN ADMINISTRATIA PORTURILOR MARITIME CONSTANTA SA pentru WATER POWER ENERGY SA,** cu sediul in Judeţul Constanţa, Municipiul Constanta, Incinta Port, Gara Maritima, înregistrată la Agenţia pentru Protecţia Mediului Constanţa cu nr. 1834 din 18.03.2024, în baza Legii nr. 292/2018, privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenția pentru Protecția Mediului Constanța decide, ca urmare a consultărilor desfăşurate în cadrul şedinţei Comisiei de analiză tehnică din data de 10.06.2024 că proiectul: **„CONSTRUIRE TERMINAL ULEI VEGETAL”,** situat in judetul Constanta, Municipiul Constanța, Incinta Port, Dana 64, **nu se supune evaluării impactului asupra mediului**.

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul propus **intra** sub incidenţa Legii nr. 292/2018. privind evaluarea impactului anumitor proiecte publice şi private asupra mediului,Anexa II, punctul 10, litera a);

b)proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

c) proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

d) în conformitate cu criteriile prevăzute în anexa nr. 3 a Legii nr. 292/2018:

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. Dimensiunea și concepția întregului proiect:

Amplasamentul proiectului

Proiectul consta in construirea unui terminal de ulei vegetal, respectiv preluarea de uleiuri vegetale nerafinate de la barje aflate in Dana 64, rampele CF aflate in imediata vecinatate a amplasamentului studiat si din auto si stocarea in noua rezervoare cilindrice vertical de 5000 mc, fiecare, manipularea de uleiuri vegetale nerafinate de la rezervoare in vapoare, aflate in Dana 64. Suprafata terenului este de 174431 mp si este situat in Municipiul Constanta, zona Incinta Port, Dana 64, Terminal materii prime, judetul Constanta.

Vecinatatile amplasamentului sunt:

* Nord – Rampa CF
* Sud – Parcela 23 si drum de acces existent
* Est - Drum acces existent
* Vest – Teren lipsit de constructii si spatii verzi

Folosirea actuala a terenului este Zona de activitati portuare.

**Se propune :**

*Realizarea unui Terminal de ulei vegetal in Incinta Port Constanta, Dana 64, in zona Terminalului de materii prime.*

Regimul tehnic:

Suprafata terenului, conform actelor si conform masuratorilor este de 174431 mp.

Suprafata aferenta investitiei este de cca 8600 mp;

Suprafata construita propusa pt Rezervoare este de 3740 mp;

Suprafata construita propusa pentru Rezervor apa incendiu este de 67 mp;

Suprafata construita existent pt magazie este de 849,507 mp;

Suprafata construita propusa pentru statie pompe este de 222 mp;

Suprafata construita propusa pt camera comanda este de 68 mp;

Suprafata construita propusa pentru Statie electrica este de 37 mp

Circulatia se va realiza pe infrastructura din Incinta Port.

**Proiectul va fi structurat pe trei etape de executie:**

1. Montarea a trei rezervoare de 5000 mc, fiecare, realizarea intregii infrastructuri pentru intregul proiect, sistemele si instalatiile necesare aferente celor trei rezervoare;
2. Montarea a trei rezervoare de 5000 mc, fiecare, realizarea sistemelor si instalatiilor necesare aferente celor trei rezervoare;
3. Montarea a trei rezervoare de 5000 mc, fiecare, realizarea sistemelor si instalatiilor necesare aferente celor trei rezervoare;

Proiectul va cuprinde 9 rezervoare a cate 5000 mc, fiecare, vor fi inconjurate de diguri de retentie dimensionate pt a retine volumul aferent conform legislatiei in vigoare NFPA 30, Statie pompe ulei vegetal din auto, statie pompe ulei vegetal si collector din CF si barje, camera comanda, statie electrica, rezervor apa pt incendiu, rampa auto, rampa CF, separator ulei vegetal, instalatii transport ulei dinspre si catre Dana 64.

Conductele de la Dana 64 la rezervoare se vor monta pe elementele existente pe teren, utilizand estacada aflata in operare de catre Water Power Enery SA, pentru traversarea cailor ferate existente si operative.

Infrastructura Terminalului de ulei vegetal se realizeaza pe platforme, proprietatea CNAPMC S.A. existente pe parcela 258.

Terminalul de ulei vegetal brut va deservi in mod special pentru exportul produselor ce tranziteaza teritoriul tarii prin Portul Constanta, asigurand o rata de transfer intre 400.000 – 500.000 mc/an.

Terminalul este alcatuit din 9 (noua) tancuri de tip rezervoare cilindrice din inox, avand diametrul de 20 m fiecare si o inaltime maxima de 20 m, cu un volum de 5000 mc fiecare.

Fiecare rezervor va fi dotat cu o pompa de barbotare pentru evitarea sedimentarii si colmatarii rezervorului, fapt ce va inlatura orice sursa de reziduri. Uleiul vegetal va fi depozitat numai in stare bruta si dupa barbotare va fi transportat exact ca si in stadiul initial in care a venit, fapt ce exclude aparitia de deseuri.

Dupa fiecare transport individual de ulei vegetal, golirea conductelor de pe intreg traseul, se va asigura automat prin suflare cu aer comprimat, operatiune asigurata de o statie de compresoare, eliminand orice forma de rezidiu ce ar fi putut sa rezulte in cadrul operatiunilor de acest fel.

Intreg procesul de functionare se va realiza complet automatizat.

Rezervoarele vor fi dotate cu scara de acces elicoidala si cu pasarele amplasate la partea de sus a acestora pentru a realiza accesul la partea superioara a rezervoarelor, necesar atat in caz de mentenanta cat si pentru situatiile de urgenta pentru stingerea incendiilor.

Rezervoarele vor fi imprejmuite de pereti de retentie din beton armat monolit, prevazut cu scari de acces in cuva de retentive, ce va asigura un volum de cel putin 5000 mc pentru situatiile de avarie/accidente.

Terminalul va fi prevazut cu un rezervor de apa necesara pentru situatii de urgenta, conform prevederilor I.S.U. amplasat in imediata vecinatate arezervoarelor de ulei vegetal, in afara peretelui de retentie.

Colectarea apelor pluviale se va realiza prin construirea unui sistem special prevazut cu decantor/separator de grasimi.

Transportul lichidelor se va face prin trei cai : rutier, feroviar si naval

* Transportul rutier se va face printr-o rampa auto cu cinci posture prevazute cu o statie de pompare cu doua pompe de 125 mc/h fiecare, fluxul fiind numai dinspre rampa spre depozit.

Capacitatea de transport auto este intre 20 mc – 23 mc/autocisterna.

* Transportul feroviar se va face prin dotarea liniei LFI din proprietatea Water Power Energy S.A. prin amplasarea unui cantar CF si rampa cu cinci posture prevazute cu o statie de pompare cu doua pompe de 250 mc/h fiecare, fluxul fiind numai dinspre rampa spre depozit.

Capacitatea de transport feroviar este intre 1200 mc – 1600 mc.

* Transportul naval se va face prin dotarea Danei 64 cu un manifold ce va face legatura dintre cheu si barja/nava prin racorduri flexibile.

Transportul dispre barja catre depozit se va realiza prin statia de pompare, proprie a barjei, in cazul in care barja este dotata cu o astfel de statie de pompare. In cazul in care se va utiliza statia de pompare CF aflata in proximitatea manifodului.Transportul lichidului de la depozit catre nava se va face prin statia de pompare proprie, alcatuita din doua pompe cu o capacitate de 1000 mc/h, fluxul fiind in ambele sensuri si anume de la barja catre depozit si de la depozit catre nava.

Capacitatile de transport naval pentru barje sunt de 1200 mc – 2500 mc, iar pentru nava este de 15000 mc – 35000 mc.

Distanta de la punctul de amplasare a retelei, montaj manifold si pana la bazinul portuar este de 3 m, iar conexiunea se va realiza prin record flexibil standardizat pentru astfel de operatiuni de transfer de lichide , ce asigura folosinta fara reziduri sau scurgeri.

Terminalul de ulei vegetal are o rata de transfer intre 400.000 mc/an – 500.000 mc /an si va avea o durata de serviciu de aprox. 50 de ani.

Echiparea cu utilitati se va realiza prin racordare la retelele portuare existente in zona (apa, canalizare, energie electrica).

# Localizarea organizarii de santier si descrierea lucrărilor necesare organizarii de santier

* organizarea de șantier se va amenaja strict pe terenul beneficiarului si nu va afecta domeniul public
* organizarea de santier va avea in componenta urmatoarele:
* vestiar unelte- 1 modul;
* cabina paza/PSI ;
* platforma depozitare deseuri ;
* platforma pentru materiale ;
* rampa acces santier/ rampa spalare roti utilaje;
* W.C. uri ecologice

b) cumularea cu alte proiecte existente si/sau aprobate – alte proiecte de dezvoltare portuara, infrastructura feroviara, infrastructura edilitara, etc.

c) utilizarea resurselor naturale, in special a solului, a terenurilor, a apei și a biodiversității – nu este cazul.

d) producţia de deşeuri – în perioada lucrărilor de executie rezultă deşeuri specifice activităţii de construire, ce vor fi gestionate conform OUG nr. 92/2021 privind regimul deseurilor *aprobată cu modificări prin Legea nr. 17/2023*:

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Modalitati de eliminare/valorificare** |
| 17 05 04 | Deșeuri pământ/nisip  excavat | Realizarea fundațiilor | va fi reutilizat la umpluturi  si sistematizare teren |
| 17 01 07 | Resturi materiale de constructii și  deșeuri din construcții | Salubrizare  amplasament  Construcții | vor fi transportate in locuri indicate,  special amenajate |
| 15 02 02 | Material absorbant  uzat | Intervenția în caz de  Scurgeri accidentale de carburant | functie de poluarile produse  Va fi predat catre societati autorizate  in vederea valorificarii/eliminarii |
| 15 01 01 | ambalaje de  hârtie și carton | Saci de ciment, adezivi,  altele generate de  personalul muncitor | Vor fi predate catre societati autorizate  in vederea valorificarii |
| 17 04 11 | Resturi de cabluri | Lucrari de instalatii | Vor fi predate catre societati autorizate  in vederea valorificarii |
| 17 06 04 | Materiale izolante | Organizarea de șantier | Vor fi predate catre societati autorizate  in vederea valorificarii/eliminarii |
| 17 02 01 | lemn | Organizare santier | Vor fi predate catre societati autorizate  in vederea valorificarii |
| 17 02 02 | sticla | Organizarea de șantier | Vor fi predate catre societati autorizate  in vederea valorificarii |
| 17 02 03 | Materiale plastice | Organizarea de șantier | Vor fi predate catre societati autorizate  in vederea valorificarii |
| 20 03 01 | Deșeuri menajere | Organizarea de șantier | Vor fi preluate de Serviciul local de  salubrizare si eliminate la un depozit ecologic |

e) poluarea și alte efecte nocive: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:

● Proiectul propus nu va emite dioxid de carbon (CO2), protoxid de azot (N2O), metan (CH4) sau orice alte gaze cu efect de sera.

●Proiectul propus nu implica activitati de exploatare a terenurilor, de schimbare a destinatiei terenurilor sau de silvicultura (de exemplu despaduriri) care ar putea duce la cresterea emisiilor.

g) riscurile pentru sănătatea umană (de exemplu, din cauza contaminării apei sau a poluării atmosferice): lucrarile de constructie, nu implica utilizarea unor substante sau tehnologii care sa prezinte risc de contaminare si poluare a aerului.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor:teren intravilan, categoria de folosinta : zona activitati portuare, avand destinatia stabilita prin planurile de urbanism si amenajarea teritoriului aprobate zona constructii portuare, depozitare, industriale, CF (conform CU nr. 628/11.03.2024 eliberat de Primaria Municipiului Constanta).

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

ii) zone costiere și mediul marin: nu este cazul.

iii) zonele montane şi forestiere: nu este cazul.

iv) rezervaţii și parcuri naturale: nu este cazul.

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

vii) zonele cu o densitate mare a populației: Municipiul Constanta.

viii) peisaje si situri importante din punct de vedere istoric, cultural sau arheologic:nu este cazul.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

a) importanta și extinderea spațială a impactului (de exemplu, zona geografică și dimensiunea populației care poate fi afectată): nu este cazul.

b) natura impactului: redus.

c) natura transfrontaliera a impactului: proiect fără impact transfrontalier.

d) intensitatea și complexitatea impactului: în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

e) probabilitatea impactului: redusă, urmare a argumentelor menţionate la punctele a si b.

f) debutul, durata, frecvenţa şi reversibilitatea preconizate ale impactului: impactul asupra mediului va exista în perioada desfăşurării lucrărilor.

g) cumularea impactului cu impactul altor proiecte existente si/sau aprobate: proiecte de dezvoltare edilitara, feroviara, urbana.

**II.** **In conformitate cu decizia nr. 11080/05.06.2024 emisă de ADMINISTRATIA BAZINALA DE APA DOBRGEA LITORAL, proiectul nu necesita elaborarea studiului de evaluare a impactului asupra corpurilor de apă.**

Masurile si conditiile de realizare a proiectului in conformitate cu Avizul de Gospodarire a Apelor **nr. 45 din 13.06.2024** emis de Administratia Bazinala de Apa Dobrogea Litoral sunt:

* se vor solicita si obtine, inainte de inceperea lucrarilor, toate avizele si autorizatiile necesare, conform legislatiei in vigoare;
* Se interzice orice evacuare de ape uzate neepurate in acvatoriul portuar, in Marea Neagra si in subteran. Nu se admite sotutia de evacuare in subteran a apelor uzate epurate.
* In cazul producerii unor poluari accidentale in timpul executiei lucraritor, intreaga raspundere din punct de vedere al depoluarii zonei si suportarii eventualelor costuri revine beneficiarului si constructorului.
* In timpul executiei lucrarilor sa nu afecteze in nici un fel calitatea apei din acvatoriul portuar si din afara acestuia si stabilitatea constructiilor hidrotehnice existente.
* Valorile indicatorilor de calitate a apelor meteorice evacuate in Marea Neagra se vor incadra in valorile limita admisibile, conform prevederilor H.G. nr.188/2002, cu completarile si modificarile ulterioare – NTPA 001.
* Beneficiarul are obligatia să anunțe in scris ABADL, data de începere a lucrărilor, cu 10 zile înainte de aceasta;
* Dupa finalizarea lucrarilor se va elibera amplasamentul de orice fel de obstacole, materiale sau alte deseuri si terenul se va aduce la starea initiala;
* Responsabilitatea privind dimensionarea lucrarilor revine, integral, proiectantului si elaboratorului documentatiei tehnice de fundamentare;
* Sa permita accesul personalului de gospodarire a apelor in incinta obiectivului, in scopul indeplinirii atributiilor de control, conform prevederilor Legii Apelor nr. 107/1996, modificata si completata;
* Se interzice distrugerea sau deterioararea unitatilor si instalatiilor retelei nationale de observatii, a reperelor, a mirelor hidrometrice sau a altor insemne tehnice sau topografice, a forajelor hidrogeologice, a statiilor de determinare automata a calitatii apelor si a altora asemenea
* Daca pe parcursul derularii investitiei, apar modificari ale datelor care au stat la baza emiterii prezentului aviz, se va solicita aviz de gospodarire a apelor modificator, conform prevederilor Ordinului Ministerului Apelor si Padurilor nr. 828/04.07.2019
* Avizul de gospodarire a apelor isi mentine valabilitatea pe toata durata de realizare a lucrarilor, daca executia acestora a inceput in cel mult 24 de luni de la data emiterii acestuia si daca au fost respectate prevederile inscrise in aviz, in caz contrar avizul isi pierde valabilitatea;
* Nerespectarea prevederilor prezentului aviz atrage raspunderea administrativa dupa caz, precum si raspunderea civila sau penala, conform prevederilor Legii Apelor nr. 107/1996 cu modificarile si completarile ulterioare.

h)posibilitatea de reducere efectivă a impactului: ***prin respectarea următoarelor condiții de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
  + organizarea de şantier se va realiza în afara ariilor naturale protejate din zona, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
  + materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
  + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *aprobată cu modificări prin Legea nr. 17/2023*, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, *aprobată cu modificări prin Legea nr. 17/2023*, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, *aprobată cu modificări prin Legea nr. 17/2023*, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021, *aprobată cu modificări prin Legea nr. 17/2023*, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* in urma realizarii lucrarilor din cadrul acestui proiect deseurile rezultate ( beton, pamant, piatra) vor fi transportate si depozitate in spatii special amenajate, si vor fi ridicate de catre o unitate prestatoare de servicii de salubrizare, pe baza unui contract incheiat de firma care executa proiectul.
* deseurile rezultate vor fi tinute strict sub control printr-o depozitare corespunzatoare precum si o asigurare corespunzatoare a starii tehnice a utilajelor folosite pentru depozitare. Se vor evita efectele negative asupra factorilor de mediu sensibili: sol si apa subterana.
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* indicatorii de calitate ai apelor uzate evacuate în reteaua de canalizare oraseneasca se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987-Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare;
* *la finalizarea lucrarilor se va inainta la Agentia pentru Protectia Mediului Constanta raportarea privind evidenta deseurilor generate ca urmare a desfasurarii lucrarilor de construire/desfiintare.*

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A,**

**Celzin LATIF Lavinia Monica ZECA**

###### Întocmit,

**Consilier Camelia COSTACHE**

Nota: redactat in 3 exemplare.